CELEX: 32020D1513
Language: sl
Date: 2020-10-15 00:00:00
Title: Izvedbeni sklep Komisije (EU) 2020/1513 z dne 15. oktobra 2020 o nekaterih zaščitnih ukrepih v zvezi z afriško prašičjo kugo v Nemčiji (notificirano pod dokumentarno številko C(2020) 7014) (Besedilo v nemškem jeziku je edino verodostojno) (Besedilo velja za EGP)

19.10.2020   
               
               
                  SL
               
               
                  Uradni list Evropske unije
               
               
                  L 344/29
               
            
         IZVEDBENI SKLEP KOMISIJE (EU) 2020/1513
         z dne 15. oktobra 2020
         o nekaterih zaščitnih ukrepih v zvezi z afriško prašičjo kugo v Nemčiji
         
            
               (notificirano pod dokumentarno številko C(2020) 7014)
            
         
         (Besedilo v nemškem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (2), ter zlasti člena 10(4) Direktive,
         ob upoštevanju naslednjega:
         
                     (1)
                  
                  
                     Afriška prašičja kuga je nalezljiva virusna bolezen pri populacijah domačih in divjih prašičev ter lahko resno vpliva na donosnost prašičereje, kar povzroča motnje v trgovini znotraj Unije in pri izvozu v tretje države.
                  
               
                     (2)
                  
                  
                     V primeru afriške prašičje kuge pri divjih prašičih obstaja tveganje, da se povzročitelj bolezni razširi na druge populacije divjih prašičev in na gospodarstva s prašiči.
                  
               
                     (3)
                  
                  
                     Direktiva Sveta 2002/60/ES (3) določa minimalne ukrepe, ki jih je treba uporabljati v Uniji za nadzor nad afriško prašičjo kugo. Zlasti člen 15 Direktive 2002/60/ES določa nekatere ukrepe, ki jih je treba sprejeti po potrditvi enega ali več primerov afriške prašičje kuge pri divjih prašičih.
                  
               
                     (4)
                  
                  
                     Nemčija je obvestila Komisijo o trenutnem stanju glede afriške prašičje kuge na svojem ozemlju po pojavitvi primera navedene bolezni v zvezni deželi Brandenburg navedene zvezne države članice ter v skladu s členom 15 Direktive 2002/60/ES sprejela več ukrepov, vključno z določitvijo okuženega območja, na katerem se izvajajo ukrepi iz člena 15 navedene direktive, da se prepreči širjenje navedene bolezni.
                  
               
                     (5)
                  
                  
                     Po določitvi okuženega območja v Nemčiji v skladu s členom 15 Direktive 2002/60/ES je bil sprejet Izvedbeni sklep Komisije (EU) 2020/1270 (4).
                  
               
                     (6)
                  
                  
                     Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Nemčijo opredeliti območje v navedeni državi članici, okuženo z afriško prašičjo kugo.
                  
               
                     (7)
                  
                  
                     Zato bi bilo treba v Prilogi k temu sklepu navesti okuženo območje v Nemčiji in določiti trajanje navedene regionalizacije.
                  
               
                     (8)
                  
                  
                     Poleg tega bi bilo treba Izvedbeni sklep (EU) 2020/1270 razveljaviti in ga nadomestiti s tem sklepom.
                  
               
                     (9)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Nemčija zagotovi, da okuženo območje, ki ga je navedena država članica določila in na katerem se izvajajo ukrepi iz člena 15 Direktive 2002/60/ES, zajema vsaj območja, ki so navedena v Prilogi k temu sklepu.
         
         
            Člen 2
            Izvedbeni sklep (EU) 2020/1270 se razveljavi.
         
         
            Člen 3
            Ta sklep se uporablja do 30. novembra 2020.
         
         
            Člen 4
            Ta sklep je naslovljen na Zvezno republiko Nemčijo.
         
         
            V Bruslju, 15. oktobra 2020
            
               
                  Za Komisijo
               
               Stela KIRIAKIDES
               
                  Članica Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
         
            (4)  Izvedbeni sklep Komisije (EU) 2020/1270 z dne 11. septembra 2020 o nekaterih začasnih zaščitnih ukrepih v zvezi z afriško prašičjo kugo v Nemčiji (UL L 297 I, 11.9.2020, str. 1).
      
      
         
            PRILOGA
            
                        Območja iz člena 1, določena kot okuženo območje v Nemčiji
                     
                     
                        Velja do
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Grunow-Dammendorf
                                 
                              
                                    —
                                 
                                 
                                    Gemeinde Mixdorf
                                 
                              
                                    —
                                 
                                 
                                    Gemeinde Siehdichum
                                 
                              
                                    —
                                 
                                 
                                    Gemeinde Schlaubetal
                                 
                              
                                    —
                                 
                                 
                                    Gemeinde Neuzelle
                                 
                              
                                    —
                                 
                                 
                                    Gemeinde Neißemünde
                                 
                              
                                    —
                                 
                                 
                                    Gemeinde Lawitz
                                 
                              
                                    —
                                 
                                 
                                    Gemeinde Eisenhüttenstadt
                                 
                              
                                    —
                                 
                                 
                                    Gemeinde Vogelsang
                                 
                              
                                    —
                                 
                                 
                                    Gemeinde Ziltendorf
                                 
                              
                                    —
                                 
                                 
                                    Gemeinde Wiesenau
                                 
                              
                                    —
                                 
                                 
                                    Gemeinde Friedland mit den Gemarkungen Günthersdorf, Lindow, Weichensdorf, Groß Muckrow, Klein Muckrow, Chossewitz, Groß Briesen, Reudnitz, Oelsen
                                 
                              
                     
                        30. novembra 2020
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Jamlitz
                                 
                              
                                    —
                                 
                                 
                                    Gemeinde Lieberose – mit den Gemarkungen Goschen, Blasdorf, Lieberose, Trebitz
                                 
                              
                     
                        30. novembra 2020
                     
                  
                        
                           Landkreis Spree-Neiße
                        
                        
                                    —
                                 
                                 
                                    Gemeinde Turnow-Preilack mit der Gemarkung Preilack
                                 
                              
                                    —
                                 
                                 
                                    Gemeinde Tauer
                                 
                              
                                    —
                                 
                                 
                                    Gemeinde Schenkendöbern
                                 
                              
                                    —
                                 
                                 
                                    Gemeinde Guben
                                 
                              
                                    —
                                 
                                 
                                    Gemeinde Jänschwalde mit den Gemarkungen Jänschwalde, Drewitz
                                 
                              
                                    —
                                 
                                 
                                    Gemeinde Peitz
                                 
                              
                     
                        30. novembra 2020